चीख़ा दार
चीख़ा दार (फ़ारसी: چیخه دار‎, अंग्रेज़ी: Cheekha Dar) ईरान और इराक़ की सीमा पर ज़ाग्रोस पर्वत शृंखला में स्थित एक पहाड़ है। यह गुन्दाह झ़ुर​ (बिंदु-वाले 'झ़' के उच्चारण पर ध्यान दें क्योंकि यह 'झ' और 'ज़' दोनों से ज़रा भिन्न और 'टेलिविझ़न' के 'झ़' से मिलता है) गाँव से ६ किमी उत्तर में स्थित है। माना जाता है कि यह पहाड़ इराक़ का सबसे ऊंचा बिंदु है। इसके पास हलगुर्द पर्वत (Halgurd) स्थित है जिसकी ऊँचाई का अनुमान ३,६०७ मीटर है और जो पहले इराक़ का सबसे ऊँचा शिखर समझा जाता था।